open-index/open-wikipedia-markdown huggingface dataset:
Gary Caldwell

She aa-vluckaneyr soccer keirdey as reireyder Albinagh eh **Gary Caldwell** (ruggit er 12 Averil 1982). Chloie Caldwell lesh Newcastle United, Darlington, Coventry City, Derby County, Hibernian, Celtic, as Wigan Athletic as chossyn eh 55 eddyn eddyr-ashoonagh son ny h-Albey.

Coontit son y chooid smoo myr fendeilagh meanagh, she cloieder caghlaaee va Caldwell; v'eh currit magh er y faaie soccer myr cooyllagh yesh as meanagh fendeilagh keayrtyn harrish y choorse echey. Va'n braar shinney, Steven, ny vluckaneyr myrgeddin as chloie ad ry-cheilley ec Wigan ec y traa cheddin. Myr bluckaneyr eddyr-ashoonagh, chossyn eh ynnyd ayns Rolley Onnor Eddyr-ashoonagh Heshaght Vluckan Coshey ny h-Albey erreish da ny smoo na 50 eddyn y chosney.

Erreish da irree magh ass y chloie, hie eh stiagh 'sy ghreinnaghey, as t'eh er ny ghreinnaghey Wigan Athletic, Chesterfield, as Partick Thistle. Lurg shayll lesh Manchester City freayll rick er bluckaneyryn er eeasaght, hie eh reesht dys Hibernian myr cooneyder lesh Shaun Maloney.

## Imraaghyn

## Kianglaghyn magh
*Skeeal ec London Hearts
Donervon Daniels

She bluckaneyr Montserratagh eh **Donervon Joseph Daniels** (ruggit er 24 Sauin 1993). T'eh cloie myr fendeilagh lesh Walsall.

## Kianglaghyn magh
*
Craig Davies (bluckaneyr)

She aa-vluckaneyr keirdey eh **Craig Martin Davies** (ruggit er 9 Jerrey Geuree 1986). V'eh ruggit ayns Sostyn agh chossyn eh 7 eddyn son Bretyn ayns coorse eddyr-ashoonagh hie er feie hoght bleeaney.

## Kianglaghyn magh
*
Nathan Byrne

She bluckaneyr keirdey Sostynagh eh **Nathan William Byrne** (ruggit er 5 Mean Souree 1992). T'eh cloie lesh Charlotte FC.

## Kianglaghyn magh
*
Craig Morgan (bluckaneyr)

She bluckaneyr keirdey Bretnagh eh **Craig Morgan** (ruggit er 16 Mean Souree 1985). Chloie eh myr fendeilagh meanagh lesh fwirran ashoonagh Vretyn.

## Kianglaghyn magh

*
Ryan Colclough

She bluckaneyr Sostynagh eh **Ryan Paul Colclough** (ruggit er 27 Nollick 1994). T'eh cloie myr boayneyder lesh Altrincham.

## Kianglaghyn magh
*
Danny Whitehead

She bluckaneyr keirdey Sostynagh eh **Daniel Whitehead** (ruggit er 23 Jerrey Fouyir 1993). T'eh cloie myr meanagh lesh AFC Fylde.
Sam Morsy

She bluckaneyr keirdey eh **Samy Sayed Morsy** (ruggit er 10 Mean Fouyir 1991). T'eh cloie myr meanagh as captan lesh y chlub Ipswich Town. Ga dy row eh ruggit ayns Sostyn, t'eh cloie lesh fwirran ashoonagh yn Egypt.

## Kianglaghyn magh

*
Jack Hendry (bluckaneyr, ruggit 1995)

She bluckeneyr keirdey Albinagh eh **Jack William Hendry** (ruggit er 7 Boaldyn 1995). T'eh cloie myr fendeilagh lesh y chlub Iddaalagh Cremonese er eeasaght voish y chlub Belgagh Club Brugge, as lesh fwirran ashoonagh ny h-Albey. Roish shoh, t'eh er ny chloie lesh Partick Thistle, Wigan Athletic, Dundee, Celtic as KV Oostende. Va shaylyn eeasaght echey chammah lesh Shrewsbury Town, Milton Keynes Dons as lesh y chlub Austrailagh Melbourne City.

## Imraaghyn

## Kianglaghyn magh
*
Sanmi Odelusi

She bluckaneyr keirdey Sostynagh eh **Oluwasanmi Babafemi Oluwaseu Odelusi** (ruggit er 11 Mean Souree 1993). T'eh cloie myr boayneyder lesh Hayes & Yeading United.

## Kianglaghyn magh
*
Andrew Taylor (bluckaneyr, ruggit 1986)

She aa-vluckaneyr keirdey Sostynagh eh **Andrew Derek Taylor** (ruggit er 1 Luanistyn 1986). Ec jerrey e choorse, chloie eh lesh Bolton Wanderers. Chammah's shen, chloie eh lesh Cardiff City, Middlesbrough, Bradford City, Watford as Wigan Athletic.

## Kianglaghyn magh

*
Kyle Knoyle

She bluckaneyr Sostynagh eh **Kyle Andy P. Knoyle** (ruggit er 24 Mean Fouyir 1996). T'eh cloie lesh Doncaster Rovers.
Reece Burke

She bluckaneyr keirdey Sostynagh eh **Reece Frederick James Burke** (ruggit er 2 Mean Fouyir 1996). T'eh cloie lesh Luton Town.

## Kianglaghyn magh
*
Jussi Jääskeläinen

She greinneyder bluckan coshey as aa-vluckaneyr Finnlynnagh eh **Jussi Albert Jääskeläinen** (ruggit er 19 Averil 1975).

## Kianglaghyn magh

*
Paul Jewell

She reireyder soccer as aa-vluckaneyr keirdey eh **Paul Jewell** (ruggit er 28 Mean Fouyir 1964). Er y gherrid she eshyn va stiureyder y vluckan coshey ec Swindon Town.

## Kianglaghyn magh
*
Rochdale A.F.C.

Ta **Rochdale Association Football Club** ny chlub soccer Sostynagh ta soit ayns Spotland, Rochdale, Lancashire.

## Kianglaghyn magh

*
Charlie Spencer

Va **Charlie Spencer** (4 Nollick 1899 &ndash; 9 Toshiaght Arree 1953) ny vluckaneyr as ny reireyder sockyr Sostynagh.
John Benson (bluckaneyr, ruggit 1942)

She bluckaneyr as reireyder soccer Albinagh va **John Harvey Benson** (23 Nollick 1942 – 30 Jerrey Fouyir 2010).
Bruce Rioch

She reireyder bluckan coshey as aa-vluckaneyr lesh fwirran ashoonagh ny h-Albey eh **Bruce David Rioch** (ruggit er 6 Mean Fouyir 1947).
Roberto Martínez

She reireyder as aa-vluckaneyr keirdey Spaainagh eh **Roberto Martínez Montoliu** (ruggit er 13 Jerrey Souree 1973). She Martínez reireyder wirran ashoonagh y Velg.

Chloie Martínez myr meanagh fendeilagh as hoshee yn coorse echey ec Real Zaragoza, raad chossyn eh yn Copa del Rey. Cheau eh blein ec y chlub CF Balaguer, roish my ren eh fo-screeu son Wigan Athletic. Haink er dy ve coontit mastey possan beg dy Spaainee ec y chlub va enmyssit "ny tree amigos" as eh cloie marish Jesús Seba as Isidro Díaz, as ren eh cloie dy cadjin feie shey bleeaney, y lhing s'odjey echey ec un chlub. Car y lhing echey ayn, chossyn eh yn Football League Third Division as y Football League Trophy. Darree eh dys y wirran Albinagh Motherwell, eisht dys Walsall, roish my ren eh fo-screeu marish Swansea City ayns 2003. Haink er dy ve ny chaptan er y chlub as choonee eh da'n wirran ardjaghey dys League One y chosney ayns 2005. Darree eh dys Chester City ayns 2006, raad v'eh reiht myr captan reesht.

Ayns 2007, dirree eh as y vluckan coshey myr cloieder as haink er dy ve ny reireyder er Swansea City. Stiuree eh yn fwirran shen dys ardjaghey voish League One myr feniee. Lurg she, ren eh fo-screeu marish Wigan Athletic ayns 2009, raad choonee eh lesh y chlub injillaghey y haghney feie tree imbagh ass y cheilley. 'Sy chiarroo imbagh echey va Wigan injillit agh chossyn ad yn FA Cup ayns 2013 da'n chied cheayrt rieau ayns shennaghys y chlub. Ec jerrey yn imbee shen, haink er dy ve ny reireyder er Everton. Ayns Boaldyn 2016, va'n bayr myr reireyder currit da as haink er dy ve ny ard-reireyder er y Velg er 3 Luanistyn 2016. Stiuree Martínez ad dys y trass ynnyd ec Cappan FIFA y Theihill, 2018, yn ynnyd share oc 'sy chohirrey shen.

## Kianglaghyn magh
Kenny Swain

She aa-vluckaneyr keirdey Sostynagh eh **Kenneth Swain** (ruggit er 28 Jerrey Geuree 1952). Chloie eh ayns ram soiaghyn, goaill stiagh myr bwoalleyder, myr meanagh, as myr fendeilagh.
John Deehan

She aa-vluckaneyr as aa-reireyder soccer Sostynagh eh **John Matthew Deehan** (ruggit er 6 Luanistyn 1957).
John Ball (bluckaneyr, ruggit 1925)

She bluckaneyr soccer Sostynagh va **John Ball** (13 Mayrnt 1925 – 16 Jerrey Souree 1998). Chloie eh myr fendeilagh marish Manchester United as Bolton Wanderers car ny 1940yn jeianagh as ny 1950yn.

Va Ball ruggit ayns Ince-in-Makerfield, Lancashire, as hoshee yn coorse soccer echey lesh Wigan Athletic car y Nah Chaggey Dowanagh. Car y chaggey, ga dy row ram cloiederyn ayns ny forsaghyn armit, adsyn va foast cloie lesh nyn glubyn, ren ad cloie myr yeiyn lesh clubyn elley chammah. Chammah's ve cloie lesh Wigan, ren Ball cloie myr yei lesh Gravesend.

Ayns Toshiaght Arree 1948, va Ball fo-screeuit liorish Manchester United er feeu er £2,000. Chloie eh da'n chied cheayrt lhieu daa vee ny s'anmey tra chaill ad y gamman 2–0 noi Everton er 10 Averil 1948. Harrish beggan ny smoo na daa vlein lesh United, cha row Ball ny hosheyder dy mennick 'sy chied wirran, as eh cloie myr cloieder ynnyd son Johnny Carey myr fendeilagh yesh, as cha chloie eh agh 23 keayrt lesh y chlub roish my row eh eeckit da Bolton Wanderers ayns Mean Fouyir 1950.

Hie Ball er ny vlaaghey ec Bolton, raad chloie eh ayns 200 gammanyn leeg son ny *Trotters*. Hie yn coorse echey lesh Bolton tessen hoght imbee, voish 1950 derrey dirree eh magh as y chloie ayns 1958. Chloie eh 'sy 'Matthews Final' ayns 1953. Ayns 1960, va Ball pointit myr reireyder er e chied chlub, Wigan Athletic. Hannee eh 'syn ynnyd shen feie tree bleeaney roish my dirree eh ass y vluckan coshey. Eisht, chur eh ventyr jesheenee er bun. Ny s'anmey, darree eh magh dys yn Austrail dy veaghey, raad hooar eh baase ayns Jerrey Souree 1998 as eh 73 bleeaney d'eash.

## Imraaghyn

## Kianglaghyn magh
*Skeeal ec StretfordEnd.co.uk 
*Skeeal ec MUFCInfo.com
Leighton Baines

She aa-vluckaneyr keirdey Sostynagh eh **Leighton John Baines** (ruggit er 11 Nollick 1984). Ren eh cloie myr fendeilagh. Hoshee yn coorse keirdey echey lesh Wigan Athletic as, lurg shayl ec Everton, dirree eh magh ayns 2020. Ec y traa t'ayn, t'eh gobbraghey myr reireyder y wirran fo-18 ec Everton.

## Kianglaghyn magh

*
Jason Roberts (bluckaneyr)

She aa-vluckaneyr keirdey Sostynagh eh **Jason Andre Davis Roberts** (ruggit er 25 Jerrey Geuree 1978). She Stiureyder Lhiassee eh ec CONCACAF.

## Kianglaghyn magh

* 
* Ynnyd-eggey oikoil
* Jason Roberts Foundation
Accrington Stanley F.C.

Ta **Accrington Stanley F.C.** ny chlub sockyr Sostynagh ta soit ayns Accrington, Lancashire. Va'n club bunnit 'sy vlein 1968.

## Kianglaghyn magh

*
*Accrington Stanley News (er ny hashtey er 16 Mean Souree 2017)
Macclesfield Town F.C.

Va **Macclesfield Town F.C.** ny chlub soccer Sostynagh ta soit ayns Macclesfield. Va'n club bunnit 'sy vlein 1874 as v'eh jee-vunnit ayns 2020.

## Kianglaghyn magh

* 
* The Star Lane End
* The Silkmen Archives
Gary Teale

She bluckaneyr as greinneyder soccer keirdey Albinagh eh **Gary Stewart Teale** (ruggit er 21 Jerrey Souree 1978).

## Kianglaghyn magh
*
Marlon King

Ta **Marlon King** (ruggit er 26 Averil 1980) ny aa-vluckaneyr keirdey Jamaicagh-Sostynagh.

## Kianglaghyn magh

*
Nantwich Town F.C.

Ta **Nantwich Town Football Club** ny chlub soccer Sostynagh ta soit ayns Nantwich, Cheshire. Va'n club bunnit 'sy vlein 1884.

## Kianglaghyn magh

*Ynnyd-eggey oikoil
Kevin Kilbane

She aa-vluckaneyr keirdey eh **Kevin Daniel Kilbane** (ruggit er 1 Toshiaght Arree 1977). Chloie eh myr bwoayneyder as fendeilagh. Chossyn Kilbane 110 eddyn lesh fwirran ashoonagh Phobblaght Nerin, y kiarroo s'yrjey lurg Robbie Keane, Shay Given as John O'Shea.

Chloie Kilbane lesh shiartanse dy chlubyn Sostynagh, goaill stiagh Everton, West Bromwich Albion, Sunderland, Wigan Athletic, Huddersfield Town, Derby County, as Coventry City.

## Imraaghyn

## Kianglaghyn magh

*
Antonio Valencia

She aa-vluckaneyr Ecuadoragh eh **Luis Antonio Valencia Mosquera**, ta share er enney myr **Antonio Valencia** (ruggit er 4 Luanistyn 1985). Chloie eh, er y chooid smoo, er y çheu yesh harrish e choorse, myr boayneyder ec y toshiaght roish y lhiassaghey echey myr fendeilagh.

## Kianglaghyn magh

*
Kevin Langley

She aa-vluckaneyr keirdey Sostynagh eh **Kevin James Langley** (ruggit er 24 Boaldyn 1964). Chloie eh ayns 427 cloiaghyn 'sy Football League, goaill stiagh recortys club lesh Wigan Athetic er 317 cloiaghyn.
Eric Black

She aa-vluckaneyr as greinneyder bluckan coshey keirdey Albinagh eh **John Eric Black** (ruggit er 1 Jerrey Fouyir 1963). Chloie Black mastey ny bwoalleyderyn lesh Aberdeen as Metz, cosney aundyryn mooarey lesh y daa wirran, as chossyn eh daa edd da fwirran ashoonagh ny h-Albey. V'eh eginit irree magh ass y chloie tra v'eh foast aeg as haink er dy ve ny ghrienneyder, gobbraghey myr reireyder lesh Motherwell, Birmingham City, as Coventry City.
Colin Greenall

She aa-vluckaneyr keirdey Sostynagh eh **Colin Anthony Greenall** (ruggit er 30 Nollick 1963). Chloie eh ayns ny smoo na 600 cloiaghyn eddyr 1980 as 1999. Hoshee e choorse echey ec Blackpool myr prindeys as va shaylyn echey ec Gillingham, Oxford United, Bury, Preston North End, Chester City as Lincoln City roish my ren eh goaill jerrey lesh e choorse ec y chlub 'sy valley dooghys echey, Wigan Athletic.

Ronney Reireyderyn Wigan Athletic F.C.
Nathan Ellington

She aa-vluckaneyr keirdey Sostynagh eh **Nathan Levi Fontaine Ellington** (ruggit er 2 Jerrey Souree 1981).

## Kianglaghyn magh
*
Mike Pollitt

She aa-vluckaneyr keirdey Sostynagh eh **Michael Francis Pollitt** (ruggit er 29 Toshiaght Arree 1972).

## Kianglaghyn magh
*
Altrincham F.C.

Ta **Altrincham F.C.** ny chlub soccer Sostynagh ta soit ayns Altrincham, Cheshire. Va'n club bunnit 'sy vlein 1891.

## Kianglaghyn magh

*
Neill Rimmer

She aa-vluckaneyr keirdey Sostynagh eh **Neill Rimmer** (ruggit er 13 Sauin 1967). Chloie eh 'sy Football League lesh Wigan Athletic son y chooid smoo.
Morecambe F.C.

Ta **Morecambe Football Club** ny chlub soccer Sostynagh ta soit ayns Morecambe, Lancashire. Va'n club bunnit 'sy vlein 1920.

## Kianglaghyn magh

*
Emmerson Boyce

She bluckaneyr keirdey Sostynagh-Barbadagh eh **Emmerson Orlando Boyce** (ruggit er 24 Mean Fouyir 1979). Ec y traa t'ayn, t'eh cloie lesh Ashton Town A.F.C..

## Kianglaghyn magh
*
*
Jimmy Bullard

She aa-vluckaneyr keirdey, greinneyder, as dooinney çhellveeish Sostynagh eh **James Richard Bullard** (ruggit er 23 Jerrey Fouyir 1978). She co-oastagh y chlaare Jesarn *[[Soccer AM]]* er Sky Sports t'eh.

## Kianglaghyn magh

*
*
Lee Nicholls

Ta **Lee Anthony Nicholls** ny vluckaneyr Sostynagh. T'eh cloie lesh Huddersfield Town.

## Kianglaghyn magh
*
Jordan Mustoe

She bluckaneyr Sostynagh eh **Jordan David Mustoe** (ruggit er 28 Jerrey Geuree 1991). T'eh cloie lesh y wirran Yernagh Finn Harps.

## Kianglaghyn magh
*
Geoff Davies (bluckaneyr)

She aa-vluckaneyr keirdey Sostynagh eh **Geoffrey Peter Davies** (ruggit er 1 Jerrey Souree 1947). Chloie eh myr meanagh 'sy Reeriaght Unnaneysit as ayns ny Steatyn Unnaneysit.
Rolley Bretnee

Shoh **rolley Bretnee**; possan kynneeagh as ashoon ta kianglt rish Bretyn.

## fictional human

## folklore character

## human

## human whose existence is disputed

## Misc
One Hundred and One Dalmatians

She fillym aittys contoyrtys bioghit Americaanagh veih'n vlein 1961 eh ***One Hundred and One Dalmatians***. V'eh gientit liorish Walt Disney Productions as t'eh bunnit er y noaskeeal voish y vlein 1956, *[[The Hundred and One Dalmatians]]* liorish Dodie Smith. Y 17oo ard-fillym bioghit Disney, v'eh stiurit ec Hamilton Luske, Clyde Geronimi as Wolfgang Reitherman as screeuit ec Bill Peet, as t'eh goaill stiagh gooyn Rod Taylor, Cate Bauer, Betty Lou Gerson, Ben Wright, Lisa Davis, as Martha Wentworth. Ta skeeal y fillym eiyrt er seiy quallianyn Dalmaashagh va goit ec Cruella de Vil ("deVille") vooidjeenagh ta geearree cooatyn y yannoo ass nyn sheh. Ta nyn baarantyn, Pongo as Perdita, goll magh nyn guallianyn y hauail voish Cruella as, er y vollagh, t'ad sauail 84 quallianyn elley va kionnit ayns shappyn bigginyn. Cur rish nyn quallianyn hene, ta shen goaill stiagh 101 voddey Dalmaashagh.
The Sword in the Stone (fillym 1963)

She fillym aittys fansee kiaullee bioghit Americaanagh veih'n vlein 1963 eh ***The Sword in the Stone***. Va'n scannane gientit ec Walt Disney as skeayllit magh ec Buena Vista Distribution. Y 18oo ard-fillym bioghit Disney, t'eh bunnit er y noaskeeal fo'n ennym cheddin liorish T. H. White, hie magh er ny hoilshaghey da'n chied cheayrt ayns 1938 as er ny aa-reaghey as aa-hoialshaghey reesht ayns 1958 myr y chied lioar jeh'n chiareskeealag Arthooragh lesh White, *[[The Once and Future King]]*. Er ny stiurey ec Wolfgang Reitherman, ta'n fillym goaill stiagh gooyn Rickie Sorensen, Karl Swenson, Junius Matthews, Sebastian Cabot, Norman Alden, as Martha Wentworth. She eshyn va'n fillym bioghit jerrinagh lesh Walt Disney Productions va skeayllit magh car bea Walt Disney.
Sleeping Beauty (fillym 1959)

She fillym fansee kiaullee bioghit Americaanagh veih'n vlein 1959 eh ***Sleeping Beauty***. Va'n scannane gientit ec Walt Disney as t'eh bunnit er y çhee-skeeal *[[Sleeping Beauty]]* (1697) liorish Charles Perrault. T'eh ny 16oo ard-fillym bioghit Disney. Hie eh magh er ny skeaylley er 29 Jerrey Geuree 1959 liorish Buena Vista Distribution. T'eh goaill stiagh gooyn Mary Costa, Eleanor Audley, Verna Felton, Barbara Luddy, Barbara Jo Allen, Bill Shirley, Taylor Holmes, as Bill Thompson.

Va'n fillym stiurit ec Les Clark, Eric Larson, as Wolfgang Reitherman, fo stiurey Clyde Geronimi, marish obbyr skeeal elley liorish Joe Rinaldi, Winston Hibler, Bill Peet, Ted Sears, Ralph Wright, as Milt Banta. Ta kiaull y fillym, ta goaill stiagh obbyr Chiaullane Sheeansey Graunke fo stiurey George Bruns, nyn reaghyssyn ny aachummaghyn jeh peeshyn voish ballay ''Sleeping Beauty'' 'sy vlein 1890 liorish Pyotr Ilyich Tchaikovsky.
Peter Pan (fillym 1953)

She fillym fansee contoyrtys bioghit Americaanagh veih'n vlein 1953 eh ***Peter Pan***. V'eh gientit liorish Walt Disney Productions as t'eh bunnit er y chloie voish y vlein 1904, *[[Peter and Wendy|Peter Pan, or The Boy Who Wouldn't Grow Up]]* liorish J. M. Barrie. Er ny stiurey liorish Clyde Geronimi, Hamilton Luske as Wilfred Jackson, t'eh ny 14oo ard-fillym Disney. T'eh goaill stiagh gooyn Bobby Driscoll, Kathryn Beaumont, Hans Conried, Paul Collins, Heather Angel, as Bill Thompson. Ta'n fillym eiyrt er possan paitçhyn ta çheet quail Peter Pan as goll er jurnaa dys yn ellan Never Land son tannaghtyn aeg, raad ta Peter geearree shaghney Captain Hook.
Fun and Fancy Free

She fillym skeealyn çhaglit fansee kiaullee bioghit Americaanagh veih'n vlein 1947 eh ***Fun and Fancy Free***. V'eh gientit ec Walt Disney as skeayllit magh er 27 Mean Fouyir 1947 liorish RKO Radio Pictures. She eshyn y nuyoo ard-fillym bioghit Disney as y kiarroo fillym bundeilit ren y teyrlann car ny 1940yn son argid y hauail car y Nah Chaggey Dowanagh.
Pinocchio (fillym 1940)

She fillym fansee kiaullee bioghit Americaanagh veih'n vlein 1940 eh ***Pinocchio***. V'eh gientit ec Walt Disney Productions as bunnit er y noaskeeal paitçhyn Iddaalagh *[[The Adventures of Pinocchio]]* (1883) liorish Carlo Collodi. She eshyn va'n nah ard-fillym bioghit lesh Disney, as eh jeant lurg rah y chied fillym bioghit, *[[Snow White and the Seven Dwarfs (fillym 1937)|Snow White and the Seven Dwarfs]]* (1937).
Snow White and the Seven Dwarfs (fillym 1937)

She fillym fansee kiaullee bioghit Americaanagh veih'n vlein 1937 eh ***Snow White and the Seven Dwarfs***. Va'n fillym gientit ec Walt Disney Productions as skeayllit magh liorish RKO Radio Pictures. Bunnit er y çhee-skeeal Germaanagh veih'n vlein 1812 liorish ny Braaraghyn Grimm, she eshyn y chied ard-fillym lane liauyr bioghit dy tradishoonagh as y chied ard-fillym bioghit Disney. Va'n skeeal aachummit liorish ny h-ellyneyryn boayrd skeeal Dorothy Ann Blank, Richard Creedon, Merrill De Maris, Otto Englander, Earl Hurd, Dick Rickard, Ted Sears as Webb Smith. She David Hand va'n stiureyder oaseiragh, raad ren William Cottrell, Wilfred Jackson, Larry Morey, Perce Pearce, as Ben Sharpsteen stiurey straihyn er lheh y fillym.
The Jungle Book (fillym 1967)

She fillym aittys kiaullee bioghit Americaanagh veih'n vlein 1967 eh ***The Jungle Book***. V'eh gientit liorish Walt Disney Productions. Bunnit er y lioar fo'n ennynm cheddin voish y vlein 1894 liorish Rudyard Kipling, she eshyn y 19oo ard-fillym bioghit Disney. Er ny stiurey ec Wolfgang Reitherman, v'eh ny fillym jerrinagh v'er ny ghientyn ec Walt Disney hooar baase car e ghientyn.

Ta skeeal y fillym eiyrt er Mowgli, paitçhey feie va troggit ayns jungyl yn Injey liorish moddee oaldey tra ta e chaarjyn, y panther Bagheera as y maghouin Baloo geearree cur er y jungyl y aagail roish çheet y drogh heegyr Shere Khan.

Hie fillym eiyrtyssagh, *[[The Jungle Book 2]]*, er ny skeaylley magh ayns 2003.
Robin Hood (fillym 1973)

She fillym aittys kiaullee contoyrtys bioghit Americaanagh voish y vlein 1973 eh ***Robin Hood***. Va'n fillym gientit liorish Walt Disney Productions as skeayllit magh liorish Buena Vista Distribution, as t'eh bunnit er y skeeal çheerey Sostynagh jeh'n ennym cheddin raad ta ny karacteyryn er nyn soilshaghey myr beiyn antrapoamorfagh. Er ny ghientyn as ny stiurey ec Wolfgang Reitherman, she eshyn y 21d ard-fillym bioghit Disney as y chied obbyr va jeant dy lane lurg baase Walt Disney. Ta'n skeeal eiyrt er contoyrtyssyn Robin Hood, Little John, as cummaltee Nottingham as ad troddan noi ny keeshyn ass towse jeh Flah Yuan, as ta Robin cosney laue poosee Maid Marian. Ta'n fillym goaill stiagh gooyn Brian Bedford, Phil Harris, Peter Ustinov, Pat Buttram, Monica Evans, as Carole Shelley.
Beauty and the Beast (fillym 1991)

She fillym fansee romansagh kiaullee bioghit Americaanagh veih'n vlein 1991 eh ***Beauty and the Beast***. Va'n fillym gientit liorish Walt Disney Feature Animation as skeayllit magh liorish Walt Disney Pictures. Y 30oo ard-fillym bioghit Disney as y trass va skeayllit magh car eash Disney Renaissance, t'eh bunnit er y çhee-skeeal veih'n vlein 1756 fo'n ennym cheddin liorish Jeanne-Marie Leprince de Beaumont marish smooinaghtyn veih'n fillym Frangagh voish y vlein 1946 fo'n ennym cheddin hie er ny stiurey liorish Jean Cocteau. Va'n fillym stiurit ec Gary Trousdale as Kirk Wise as gientit ec Don Hahn, voish scaa-chloie liorish Linda Woolverton.

## Imraaghyn

## Kianglaghyn magh

* 
* 
* 
* 
* 
* 
*
Warren Joyce

She reireyder as aa-vluckaneyr Sostynagh eh **Warren Garton Joyce** (ruggit er 20 Jerrey Geuree 1965). Ec y traa t'ayn, she greinneyder toshee wirran fo-18 Nottingham Forest t'eh.

## Kianglaghyn magh
*
Cinderella (fillym 1950)

She fillym fansee kiaullee bioghit Americaanagh veih'n vlein 1950 eh ***Cinderella***. Va'n fillym gientit ec Walt Disney. Bunnit er y çhee-skeeal fo'n ennym cheddin liorish Charles Perrault, she eshyn y 12oo ard-fillym bioghit Disney. Va'n fillym stiurit ec Wilfred Jackson, Hamilton Luske, as Clyde Geronimi. Ren Mack David, Jerry Livingston, as Al Hoffman screeu ny h-arraneyn, ta goaill stiagh "Cinderella", "A Dream Is a Wish Your Heart Makes", "Oh, Sing Sweet Nightingale", "The Work Song", "Bibbidi-Bobbidi-Boo", as "So This is Love". T'eh goaill stiagh gooyn Ilene Woods, Eleanor Audley, Verna Felton, Rhoda Williams, James MacDonald, Luis van Rooten, Don Barclay, Mike Douglas, William Phipps, as Lucille Bliss.
Alice in Wonderland (fillym 1951)

She fillym aittys fansee kiaullee bioghit Americaanagh veih'n vlein 1951 eh ***Alice in Wonderland***. Hie yn fillym er ny ghientyn liorish Walt Disney Productions as v'eh bunnit er lioaryn *[[Alice's Adventures in Wonderland]]* liorish Lewis Carroll. Y trass skeaylley jeig jeh ard-fillym bioghit Disney, va'n chied taishbynys jeh'n fillym ayns Lunnin er 26 Jerrey Souree 1951 as ayns Caayr York Noa er 28 Jerrey Souree 1951. Ta'n fillym goaill stiagh gooyn Kathryn Beaumont myr Alice, Sterling Holloway myr y Cheshire Cat, Verna Felton myr y Queen of Hearts, as Ed Wynn myr y Mad Hatter. Ren Walt Disney eab *Alice* y aachummey myr ard-fillym bioghit ayns ny 1930yn as ren eh aavioghey yn smooinaght reesht ayns ny 1940yn. Hoshiaght, v'eh er smooinaght dy nee fillym jantys bio bioghit veagh yn fillym, agh ren Disney reih ard-fillym bioghit y yannoo fy yerrey.

## Skimmee ghoo
* Kathryn Beaumont myr Alice,
* Ed Wynn myr Mad Hatter
* Richard Haydn myr Caterpillar
* Sterling Holloway myr Cheshire Cat
* Jerry Colonna myr March Hare
* Verna Felton myr Queen of Hearts
* J. Pat O'Malley myr Tweedledum as Tweedledee
* Bill Thompson myr White Rabbit
* Heather Angel myr Alice's Sister
* Joseph Kearns myr Doorknob
* Larry Grey myr Bill the Lizard
* Queenie Leonard myr Bird in the Tree/Snooty Iris
* Dink Trout myr King of Hearts
* Doris Lloyd myr The Rose
* James MacDonald myr Dormouse/Flamingo
* The Mellomen (Thurl Ravenscroft, Bill Lee, Max Smith as Bob Hamlin) myr The Card Painters
* Don Barclay myr The Card Soldiers
* Lucille Bliss myr The Lazy Daisies/The Tulips
* Pinto Colvig myr The Flamingos
* Jimmy as Tommy Luske myr The Young Pansies
* Marni Nixon myr The Singing Flowers
* Norma Zimmer myr White Rose
* Erdman Penner myr The Eagle
* Ken Beaumont myr Card Painter

## Imraaghyn

## Kianglaghyn magh

* 
* 
* 
* 
* 
* 
*
Make Mine Music

She fillym skeealyn çhaglit kiaullee bioghit Americaanagh veih'n vlein 1946 eh ***Make Mine Music***. V'eh gientit ec Walt Disney as skeayllit magh liorish RKO Radio Pictures. She eshyn y 8oo ard-fillym bioghit Disney as v'eh skeayllit magh er 20 Averil 1946.
Saludos Amigos

She fillym skeealyn çhaglit jantys-bio bioghit Americaanagh veih'n vlein 1943 eh ***Saludos Amigos*** (Spaainish son "Bannaghtyn, Chaarjyn"). Va'n fillym gientit ec Walt Disney as skeayllit magh liorish RKO Radio Pictures. She eshyn y 6oo ard-fillym bioghit Disney as y chied ass shey scannaneyn bundeilit va gientit liorish Walt Disney Productions ayns ny 1940yn. Bunnit ayns America Ladjynagh, t'eh jeant seose jeh kiare meeryn; ta Donald Duck ayns daa jeu as Goofy ayns fer jeu. T'eh goaill stiagh y chied huarystal jeh José Carioca, y parrad sigar Brasseelagh. Hie *Saludos Amigos* magh da'n chied cheayrt ayns Rio de Janeiro er 24 Luanistyn 1942. V'eh skeayllit magh ayns ny Steatyn Unnaneysit er 19 Toshiaght Arree 1943. Va *Saludos Amigos* cha ennoil dy ren Walt Disney reih scannane elley mychione America Ladjynagh, *[[The Three Caballeros]]*, y chroo, as hie eh er ghientyn daa vlein ny s'anmey. She *Saludos Amigos* yn ard-scannane bioghit s'girrey lesh Disney as eh 42 vinnid er liurid.

## Imraaghyn
The Many Adventures of Winnie the Pooh

She fillym skeealyn çhaglit kiaullee bioghit Americaanagh voish y vlein 1977 eh ***The Many Adventures of Winnie the Pooh***. Hie yn fillym er ny ghientyn liorish Walt Disney Productions as er ny rheynn magh liorish Buena Vista Distribution. She eshyn ta'n 22h ard-fillym bioghit Disney as v'eh skeayllit magh da'n chied cheayrt er taishbynys dooblit marish *[[Escape from the Dark|The Littlest Horse Thieves]]* er 11 Mayrnt 1977.

Ren ny karacteyryn ayn croo kiartys dellal jeant seose jeh ram skeealyn as claareeyn çhellveeish eiyrtagh, eaddeeyn, lioaryn, gaihyn, as tayrnys fo'n ennym cheddin ec Disneyland,  Walt Disney World, as Hong Kong Disneyland ayns bishaghey rish Pooh's Hunny Hunt ayns Tokyo Disneyland.
The Great Mouse Detective

She fillym contoyrtys folliaght bioghit Americaanagh veih'n vlein 1986 eh ***The Great Mouse Detective*** (t'er enney chammah myr ***The Adventures of the Great Mouse Detective*** er son e aa-skeaylley ayns 1992 as ***Basil the Great Mouse Detective*** ayns çheeraghyn ennagh). Va'n fillym gientit liorish Walt Disney Feature Animation as skeayllit magh liorish Walt Disney Pictures. Y 26oo ard-fillym bioghit Disney, va'n fillym er ny stiurey liorish John Musker, Ron Clements, Dave Michener, as Burny Mattinson. She lughyn as roddanyn ta cummal ayns Lunnin y 19oo eash ny preeu-characteyryn.
The Black Cauldron (fillym)

She fillym contoyrtys fansee doo bioghit Americaanagh veih'n vlein 1985 eh ***The Black Cauldron***. Va'n fillym gientit liorish Walt Disney Productions lesh co-obbraghey marish Silver Screen Partners II as v'eh skeayllit magh liorish Walt Disney Pictures. Y 25oo ard-fillym bioghit Disney, t'eh bunnit dy anhickyr er y chied daa lioar ayns *[[The Chronicles of Prydain]]* liorish Lloyd Alexander, straih queig noakseealyn ta bunnit ad hene er feayn-skeealleydaght Vretnagh.

## Kianglaghyn magh

* 
* 
* 
* 
* 
* 
*
The Rescuers Down Under

She fillym contoyrtys bioghit Americaanagh veih'n vlein 1990 eh ***The Rescuers Down Under***. Va'n fillym gientit liorish Walt Disney Feature Animation as skeayllit magh liorish Walt Disney Pictures. Y 29oo ard-fillym bioghit Disney, t'eh goll er eiyrt er y fillym voish y vlein 1977, *[[The Rescuers]]*, va bunnit er ny noaskeealyn liorish Margery Sharp. Ayns *The Rescuers Down Under*, ta Bernard as Bianca jurnaaghey dys Fadaneys yn Austrail son guilley ta enmyssit Cody y hauail voish poatçher mooidjeenagh ta shirrey shirragh ayns gaue. Hie yn fillym er ny stiurey liorish Hendel Butoy as Mike Gabriel voish screeu-chloie liorish Jim Cox, Karey Kirkpatrick, Byron Simpson, as Joe Ranft, as t'eh goaill stiagh gooyn Bob Newhart, Eva Gabor ('sy phaart fillym jerrinagh eck), John Candy, as George C. Scott.

## Kianglaghyn magh

* 
* 
* 
* 
* 
* 
*
The Three Caballeros

She fillym skeealyn çhaglit kiaullee jantys bio/bioghit Americaanagh veih'n vlein 1944 eh ***The Three Caballeros***. Hie yn fillym er ny ghientyn liorish Walt Disney as er ny skeaylley magh liorish RKO Radio Pictures. Haghyr y chied taishbynys jeh'n fillym ayns Caayr Veksico er 21 Nollick 1944. V'eh skeayllit magh ayns ny Steatyn Unnaneysit er 3 Toshiaght Arree 1945 as 'sy Reeriaght Unnaneysit ayns Mayrnt 1945. V'eh ny 7oo ard-fillym bioghit Walt Disney, as ren eh kelloorey yn jeihoo feailley bleeaney jeh Donald Duck. Ta skeeal y fillym geiyrt er contoyrtyssyn trooid ayrnyn jeh America Jadjynagh, mestey bioghys tradishoonagh rish jantys bio. T'eh ny nah fillym mastey shey scannaneyn çhaglit hie magh liorish Walt Disney Productions car ny 1940yn, lurg *[[Saludos Amigos]]* (1942). Ta enney mie er chammah er-yn-oyr dy nee eshyn fer jeh ny chied ard-scannaneyn ren mestey bioghys tradishoonagh rish aghteyryn jantys bio.

## Imraaghyn
Melody Time

She fillym kiaullee jantys bio/bioghit Americaanagh voish y vlein 1948 eh ***Melody Time***. Va'n fillym gientit ec Walt Disney as skeayllit magh liorish RKO Radio Pictures er 27 Boaldyn 1948. T'eh jeant seose ass shiaght meeryn ta currit rish kiaull ennoil as kiaull çheerey as t'eh coontit myr y lhieggan kiaull ennoil jeh'n scannane hie roish, *[[Fantasia (fillym 1940)|Fantasia]]*. T'eh ny jeihoo ard-fillym bioghit Disney as ny wheiggoo fillym bundeilit Disney lurg *[[Saludos Amigos]]*, *[[The Three Caballeros]]*, *[[Make Mine Music]]*, as *[[Fun and Fancy Free]]*.

## Kianglaghyn magh

* 
* 
* 
* 
* 
* 
*
Aladdin (fillym Disney 1992)

She fillym aittys fansee kiaullee bioghit Americaanagh veih'n vlein 1992 eh ***Aladdin***. Hie yn fillym er ny ghientyn liorish Walt Disney Feature Animation as er ny skeaylley magh liorish Walt Disney Pictures. Ta'n fillym ny 31d ard-fillym bioghit Disney as ny chiarroo fillym va jeant car eash Disney Renaissance. V'eh gientit as stiurit ec Ron Clements as John Musker, as t'eh bunnit er y skeeal çheerey Arabagh fo'n ennym cheddin voish *[[Un Oie as Thousane]]*. Ta'n fwirran goo goaill stiagh gooyn Scott Weinger, Robin Williams, Linda Larkin, Jonathan Freeman, Frank Welker, Gilbert Gottfried, as Douglas Seale.
Pocahontas (fillym 1995)

She fillym drama shenndeeagh kiaullee bioghit Americaanagh veih'n vlein 1995 eh ***Pocahontas***. Ta'n fillym bunnit er bea y ven Powhatan Pocahontas as çheet ny coloinee Hostynagh veih Colught y Virjeeney. Ta'n fillym romansaghey y quaaltys eddyr ish as John Smith as yn aght ren ee sauail e vea. Hie yn fillym er ny ghientyn liorish Walt Disney Feature Animation as er ny skeaylley magh liorish Walt Disney Pictures. She eshyn y 33oo ard-filmyn bioghit Disney as y sheyoo fillym va gientit as skeayllit magh car yn eash ta enmyssit Disney Renaissance.

## Kianglaghyn magh

* 
* 
* 
* 
* 
* 
*
Hercules (fillym 1997)

She fillym far-feniagh aittys fansee kiaullee bioghit Americaanagh veih'n vlein 1997 eh ***Hercules***. Hie yn fillym er ny ghientyn liorish Walt Disney Feature Animation er son Walt Disney Pictures. Y 35oo ard-fillym bioghit Disney as y hoghtoo fillym bioghit car eash y Disney Renaissance, va'n fillym stiurit ec Ron Clements as John Musker. Ta'n fillym bunnit dy anhickyr er yn eniagh shenn-skeealagh Heracles (t'er enney 'sy fillym fo'n ennym Raueagh echey, Hercules), mac Zeus, 'sy feayn-skeealleydaght Ghreagagh.
Mulan (fillym 1998)

She fillym contoyrtys kiaullee bioghit Americaanagh veih'n vlein 1998 eh ***Mulan***. Hie yn fillym er ny ghientyn liorish Walt Disney Feature Animation er son Walt Disney Pictures. T'eh bunnit er shenn-skeeal Sheenagh Hua Mulan, as t'eh ny 36oo ard-fillym bioghit Disney as ny nuyoo fillym bioghit va gientit as skeayllit magh car eash y Disney Renaissance. V'eh stiurit ec Barry Cook as Tony Bancroft, lesh skeeal liorish Robert D. San Souci as scaa-chloie liorish Rita Hsiao, Chris Sanders, Philip LaZebnik, Raymond Singer, as Eugenia Bostwick-Singer. Ta'n lhieggan Baarle goaill stiagh Ming-Na Wen, Eddie Murphy, Miguel Ferrer as BD Wong myr cloiederyn tra ren Jackie Chan cur e ghoo rish goo Captan Li Shang son ny dooblaghyn Sheenagh. Hie fillym eiyrtyssagh, *[[Mulan II]]*, er ny skeaylley magh jeeragh er feeshan ayns 2004.
Tarzan (fillym 1999)

She fillym contoyrtys bioghit Americaanagh veih'n vlein 1999 eh ***Tarzan***. Va'n fillym gientit liorish Walt Disney Feature Animation er son Walt Disney Pictures. Y 37oo ard-fillym bioghit Disney as y jeihoo fillym as y fillym jerrinagh va skeayllit magh car eash y Disney Renaissance, t'eh bunnit er y skeeal voish 1912 *[[Tarzan of the Apes]]* liorish Edgar Rice Burroughs. Hie yn fillym er ny stiurey liorish Kevin Lima as Chris Buck voish scaa-chloie liorish Tab Murphy, Bob Tzudiker, as Noni White, as t'eh goaill stiagh gooyn Tony Goldwyn, Minnie Driver, Glenn Close, Rosie O'Donnell, Brian Blessed, Lance Henriksen, Wayne Knight, as Nigel Hawthorne.
Dinosaur (fillym)

She fillym contoyrtys Americaanagh veih'n vlein 2000 marish jantys bio as ta bioghit lesh co-earrooder eh ***Dinosaur***. Hie yn fillym er ny ghientyn liorish Walt Disney Feature Animation ayns co-obbraghey lesh The Secret Lab. Y 39oo ard-fillym bioghit Disney, ta skeeal y scannane geiyrt er *[[Iguanodon]]* aeg va doltit as troggit liorish lught thie scaanjoonyn keylley er ellan grianchryssagh. Lurg ceau dreiggey stroialtagh, ta'n lught thie garraghey shirrey thie noa as t'ad jannoo caarjys rish griaght jeeneysoaryn er y vollagh as ad goll er jurnaa dys ny "Nesting Grounds". Dy meeaighar, ta cragheyderyn lheid as y *[[Carnotaurus]]* er nyn shirrey.
Fantasia (fillym 1940)

She fillym skeealyn çhaglit kiaullee bioghit Americaanagh veih'n vlein 1940 eh ***Fantasia***. Va'n scannane gientit as skeayllit magh ec Walt Disney Productions, lesh stiurey skeeal liorish Joe Grant as Dick Huemer as stiurey gientyn liorish Walt Disney as Ben Sharpsteen. Y trass ard-fillym bioghit Disney, t'eh jeant seose jeh hoght meeryn bioghit ta currit rish peeshyn dy chiaull chlassicagh v'er stiurey ec Leopold Stokowski, shiaght jeu hie er chloie liorish Kiaullane Philadelphia. Ta'n cremmeyder kiaull as y cummeyder, Deems Taylor, ny Ard-yesheyder as t'eh cur failt roish dagh meer ayns jantys bio. Hie fillym eiyrtyssagh, *[[Fantasia 2000]]*, er ny skeaylley magh ayns 1999.
Fantasia 2000

She fillym consert prowaltagh Americaanagh veih'n vlein 1999 eh ***Fantasia 2000***. Hie yn fillym er ny ghientyn liorish Walt Disney Feature Animation as er ny skeaylley liorish Walt Disney Pictures. Va'n fillym gientit ec Roy E. Disney as Donald W. Ernst, as t'eh ny 38oo ard-fillym bioghit Disney as eiyrtyssagh er y fillym veih ny 1940yn *[[Fantasia (fillym 1940)|Fantasia]]*. Gollrish y roie-immeeaghtagh echey, ta *Fantasia 2000* jeant seose jeh meeryn ta currit rish peeshyn dy chiaull chlassicagh. Ta ny deiney ard-ghooagh Steve Martin, Itzhak Perlman, Quincy Jones, Bette Midler, James Earl Jones, Penn & Teller, James Levine, as Angela Lansbury foshley dagh meer ayns reayrtyssyn jantys bio t'er stiurey liorish Don Hahn.
The Emperor's New Groove

She fillym aittys fillym bioghit Americaanagh veih'n vlein 2000 eh ***The Emperor's New Groove***. Hie yn fillym er ny ghientyn liorish Walt Disney Feature Animation as er ny skeaylley magh liorish Walt Disney Pictures trooid Buena Vista Pictures Distribution. Y 40oo fillym bioghit lesh y teyrlann, v'eh stiurit ec Mark Dindal voish scaa-chloie liorish David Reynolds as skeeal liorish Chris Williams as Dindal. Ta'n fwirran goo goaill stiagh David Spade, John Goodman, Eartha Kitt, Patrick Warburton, as Wendie Malick. Hie fillym eiyrtyssagh, *[[Kronk's New Groove]]*, er ny skeaylley magh jeeragh er feeshan ayns 2005.
Atlantis: The Lost Empire

She fillym contoyrtys fillym far-skeealaght heanse bioghit Americaanagh veih'n vlein 2001 eh ***Atlantis: The Lost Empire***. Va'n fillym crooit ec Walt Disney Feature Animation, as v'eh ny 41d entreil ayns canoin Disney Animation as ny chied fillym far-skeealaght heanse. Va'n fillym screeuit liorish Tab Murphy, stiurit liorish Gary Trousdale as Kirk Wise, as gientit liorish Don Hahn, as ta'n fillym goaill stiagh ram aghteyryn mooarey, goaill stiagh gooyn Michael J. Fox, Cree Summer, James Garner, Leonard Nimoy, Don Novello, Phil Morris, Claudia Christian, Jacqueline Obradors, Jim Varney ('sy phaart scannane jerrinagh echey), Florence Stanley, John Mahoney, David Ogden Stiers as Corey Burton. Ta'n fillym bunnit ayns 1914 as ginsh skeeal mychione çhengoayllee aeg enmyssit Milo Thatch, t'er gheddyn lioar chasherick. T'eh credjal dy nee yn lioar stiurey eshyn as e wirran dys balley caillt Atlantis.
Lilo & Stitch

She fillym drama aittys far-skeealaght heanse bioghit Americaanagh veih'n vlein 2002 eh ***Lilo & Stitch***. Va'n fillym gientit ec Walt Disney Feature Animation as skeayllit magh ec Walt Disney Pictures. Y 42h ard-fillym bioghit Disney, v'eh screeuit as stiurit ec Chris Sanders as Dean DeBlois. T'eh goaill stiagh Daveigh Chase as Sanders myr gooyn ny karacteyryn enmyssagh, as t'eh goaill stiagh gooyn Tia Carrere, David Ogden Stiers, Kevin McDonald, Ving Rhames, Jason Scott Lee, as Kevin Michael Richardson chammah. She eshyn va'n nah fillym bioghit ass tree (she *[[Mulan (fillym 1998)|Mulan]]* va'n chied, as haink *[[Brother Bear]]* ny yei) hie er ny ghientyn son y chooid smoo ayns seyrlann vioghys Walt Disney World faggys da Orlando, Florida.

## Imraaghyn
Treasure Planet

She fillym contoyrtys jantys far-skeealaght heanse bioghit Americaanagh veih'n vlein 2002 eh ***Treasure Planet***. Hie yn fillym er ny ghientyn liorish Walt Disney Feature Animation as er ny skeaylley liorish Walt Disney Pictures er 27 Sauin 2002. Y 43oo ard-fillym bioghit Disney, she aachummey far-skeeal sheanse jeh'n noaskeeal contoyrtys *[[Treasure Island]]* (1883) liorish Robert Louis Stevenson t'eh.

## Imraaghyn
Brother Bear

She fillym drama aittys fansee kiaullee bioghit Americaanagh veih'n vlein 2003 eh ***Brother Bear***. Hie yn fillym er ny ghientyn liorish Walt Disney Feature Animation as er ny skeaylley liorish Walt Disney Pictures. She eshyn y 44oo ard-fillym bioghit Disney.

'Sy fillym, ta Kenai, guilley dooghyssagh Alaska, shelgey maghouin as t'eh marroo eh. Agh, ta ny Spyrrydyn brasnit jannoo maghouin ass Kenai hene myr pennys er-yn-or dy vel farg orroo. Son ve ny ghuilley reesht, lhisagh da Kenai jurnaaghey dys slieau raad ta Lossan y Twoaie bentyn rish y dowan. 

Va fillym eiyrtyssagh, *[[Brother Bear 2]]*, er ny skeaylley magh dy jeeragh er feeshan er 29 Luanistyn 2006.

## Imraaghyn
Home on the Range (fillym 2004)

She fillym aittys kiaullee Sheear-skeeal bioghit Americaanagh veih'n vlein 2004 eh ***Home on the Range***. Va'n fillym gientit liorish Walt Disney Feature Animation as skeayllit magh liorish Walt Disney Pictures. Y 45oo ard-fillym bioghit Disney, she eshyn va'n fillym jerrinagh lesh Disney va bioghit lesh aghtyn tradishoonagh derrey *[[The Princess and the Frog]]* ayns 2009 as *[[Winnie the Pooh (fillym 2011)|Winnie the Pooh]]* ayns 2011.

## Imraaghyn
Chicken Little (fillym 2005)

She fillym aittys far-skeealaght heanse Americaanagh veih'n vlein 2005 ta bioghit lesh co-earrooder eh ***Chicken Little***. Va'n fillym gientit liorish Walt Disney Feature Animation. T'eh bunnit dy anhickyr er y çhee-skeeal Anglo-Hostynagh "Henny Penny". Y 46oo ard-fillym bioghit Disney, v'eh stiurit ec Mark Dindal veih scaa-chloie liorish Steve Bencich, Ron J. Friedman, as Ron Anderson, bunnit er skeeal liorish Mark Kennedy as Dindal.
Meet the Robinsons

She fillym aittys far-skeealaght heanse Americaanagh veih'n vlein 2007 ta bioghit lesh co-earrooder eh ***Meet the Robinsons***. V'eh gientit liorish Walt Disney Animation Studios as skeayllit magh liorish Walt Disney Pictures. Y 47oo ard-fillym bioghit Disney, t'eh bunnit dy anhickyr er y lioar paitçhyn *[[A Day with Wilbur Robinson]]* (1990) liorish William Joyce.
Bolt (fillym 2008)

She fillym contoyrtys aittys Americaanagh veih'n vlein 2008 ta bioghit lesh co-earrooder eh ***Bolt***. Va'n fillym gientit liorish Walt Disney Animation Studios as skeayllit magh liorish Walt Disney Pictures. T'eh ny 48oo ard-fillym bioghit Disney. Er ny stiurey liorish Chris Williams as Byron Howard, ta'n fillym goaill stiagh gooyn John Travolta, Susie Essman, Mark Walton, Miley Cyrus, Malcolm McDowell, Diedrich Bader, Nick Swardson, as Greg Germann.

## Imraaghyn
Tangled

She fillym aittys fansee contoyrtys kiaullee 3D Americaanagh veih'n vlein 2010 ta bioghit lesh co-earrooder eh ***Tangled***. Va'n fillym gientit liorish Walt Disney Animation Studios as skeayllit magh liorish Walt Disney Pictures. Ta'n fillym bunnit dy anhickyr er y çhee-skeeal Germaanagh *[[Rapunzel]]* 'sy çhaglym skeealyn çheerey va soilshit magh ec ny Braaraghyn Grimm, as t'eh ny 50oo ard-fillym bioghit Disney. Va'n fillym stiurit ec Nathan Greno as Byron Howard, as gientit ec Roy Conli, marish scaa-chloie va screeuit ec Dan Fogelman. Ta'n fillym goaill stiagh gooyn Mandy Moore, Zachary Levi, as Donna Murphy. Ta *Tangled* geiyrt er skeeal Rapunzel, ben-phrinse aeg, caillt marish folt fynn liauyr druiaghtagh ta geearree e toor follit y aagail. Noi yeeareeyn e moir gholtee, t'ee goaill rish cooney imlee ee y ghoaill magh 'sy dowan nagh row fakinit eck rieau er dy henney.

## Imraaghyn
Winnie the Pooh (fillym 2011)

She fillym aittys contoyrtys kiaullee bioghit Americaanagh veih'n vlein 2011 eh ***Winnie the Pooh***. Va'n fillym gientit liorish Walt Disney Animation Studios as skeayllit magh liorish Walt Disney Pictures. Y 51d ard-fillym bioghit Disney, t'eh bunnit er y straih noaskeeal fo'n ennym cheddin liorish A. A. Milne as daahit liorish E. H. Shepard. V'eh stiurit ec Stephen J. Anderson as Don Hall, gientit ec Peter Del Vecho as Clark Spencer, as inshit ec John Cleese. Ren Anderson as Hall screeu y skeeal marish Brian Kesinger, Clio Chiang, Don Dougherty, Kendelle Hoyer, Nicole Mitchell, as Jeremy Spears.

## Imraaghyn
Frozen (fillym 2013)

She fillym fansee kiaullee Americaanagh veih'n vlein 2013 ta bioghit lesh co-earrooder eh ***Frozen***. Va'n fillym gientit liorish Walt Disney Animation Studios as skeayllit magh liorish Walt Disney Pictures. Y 53oo ard-fillym bioghit Disney, ta'n fillym geddyn yn ardsmooinaght echey veih'n çhee-skeeal "The Snow Queen" liorish Hans Christian Andersen. Ta'n fillym cur sheese er ben-phrinse ta goll er jurnaa marish fer rio, ny feeaihee Loghlinagh echey, as fer sniaghtee son e shuyr t'er ny tuittym magh y gheddyn as t'er nyn reeriaght y chur fo geurey beayn liorish e pooaryn.

Hie scannane eiyrtyssagh, *[[Frozen II]]*, er ny skeaylley magh er 22 Sauin 2019.

## Imraaghyn

## Kianglaghyn magh

* 
* 
* 
* 
* 
* 
*
Wreck-It Ralph

She fillym aittys Americaanagh veih'n vlein 2012 ta bioghit lesh co-earrooder eh ***Wreck-It Ralph***. Va'n fillym gientit liorish Walt Disney Animation Studios as skeayllit magh liorish Walt Disney Pictures. Y 52h ard-fillym bioghit Disney, hie eh er ny stiurey liorish Rich Moore as er ny ghientyn liorish Clark Spencer veih scaa-chloie va screeuit ec Phil Johnston as Jennifer Lee as skeeal liorish Moore, Johnston, as Jim Reardon. Ta'n fillym goaill stiagh gooyn John C. Reilly, Sarah Silverman, Jack McBrayer as Jane Lynch. Hie fillym eiyrtyssagh, *[[Ralph Breaks the Internet]]*, er ny skeaylley magh er 21 Sauin 2018.

## Imraaghyn
Zootropolis

She fillym aittys jantys caarjys poleenee Americaanagh voish y vlein 2016 ta bioghit lesh co-earrooder eh ***Zootropolis*** (enmyssit ***Zootopia*** as ***Zoomania*** ayns ardjyn eigsoylagh). Va'n fillym gientit liorish Walt Disney Animation Studios as skeayllit magh liorish Walt Disney Pictures. Y 55oo ard-fillym Disney, v'eh stiurit ec Byron Howard as Rich Moore, co-stiurit ec Jared Bush, as gientit ec Clark Spencer, marish scaa-chloie liorish Bush as Phil Johnston, as skeeal liorish Howard, Moore, Bush, Johnston, Jim Reardon, Josie Trinidad, as Jennifer Lee.

Ta'n fillym goaill stiagh gooyn Ginnifer Goodwin, Jason Bateman, Idris Elba, Jenny Slate, Nate Torrence, Bonnie Hunt, Don Lake, Tommy Chong, J. K. Simmons, Octavia Spencer, Alan Tudyk, as Shakira. Ta'n fillym geiyrt er caayr enmyssagh raad ta sheeintee antrapoamorfagh co-veaghey as t'eh ginsh skeeal paarteeas neulicklee eddyr meoir shee conning as molteyr shynnee as ad lhomey cochialg kimmeeagh bentyn rish skellal cragheyderyn.

## Imraaghyn
Big Hero 6 (fillym)

She fillym far-feniagh Americaanagh veih'n vlein 2014 ta bioghit lesh co-earrooder eh ***Big Hero 6***. Va'n fillym gientit liorish Walt Disney Animation Studios as skeayllit magh liorish Walt Disney Pictures. Bunnit dy anhickyr er ny scheimyn aitt fo'n ennym cheddin liorish Marvel as va crooit liorish Man of Action, t'eh ny 54oo ard-fillym bioghit Disney. Va'n fillym stiurit ec Don Hall as Chris Williams as gientit ec Roy Conli, marish scaa-chloie liorish Jordan Roberts, Dan Gerson, as Robert L. Baird. Ta'n fillym goaill stiagh gooyn Ryan Potter, Scott Adsit, Daniel Henney, T.J. Miller, Jamie Chung, Damon Wayans Jr., Genesis Rodriguez, James Cromwell, Maya Rudolph, as Alan Tudyk.

## Imraaghyn
Kali Rocha

She aghteyr Americaanagh ee **Kali Michele Rocha** (ruggit er 5 Nollick 1971). T'ee mie er enney cloie Karen Rooney, moir kiare paitçhey Rooney as lhiass-ard-ynseyder scoill 'sy straih hellveeish aittys *[[Liv and Maddie]]* liorish y Disney Channel. T'ee er co-screeu kiare episode jeh'n chlaare.

## Seihll aeg
Va Rocha ruggit ayns Memphis, Tennessee as troggit ayns Ellan Rhode, ass dirree ee magh ass Carnegie Mellon School of Drama ayns 1993.

## Coorse bea
Hoshee coorse bea Rocha er yn ardan ayns aavioghey yn chloie *In the Summer House* liorish Jane Bowles ayns Luanistyn 1993 ec y Vivian Beaumont Theater. Voish shen, t'ee er ny chloie ayns ram gientynyn Broadway ass magh ass Broadway, goaill stiagh *[[Noises Off]]* as yn aittys ''The Altruists'' liorish Nicky Silver raad chroo ee paart Cybil.

Haghyr e chied çheet magh er y scaailan ayns aachummey fillymagh *[[The Crucible (fillym 1996)|The Crucible]]* liorish Arthur Miller myr Mercy Lewish ayns 1996. Hass ee magh tra ren ee cloie tendeilagh etlagh Atlantic American ren arganey lesh karacteyr Ben Stiller ec y phurt aer 'syn aittys *[[Meet the Parents]]* ayns 2000, as y paart shen er ny aavioghey 'sy fillym eiyrtyssagh *[[Meet the Fockers]]*. Va paart aafilleydagh eck chammah er *[[Buffy the Vampire Slayer]]* myr carrey jouyl drogh-chooilleenagh Anya, Halfrek, as carrey graih William the Bloody, Cecily. Ren Rocha cloie ben heshee Stonewall Jackson, Anna, ayns *[[Gods and Generals (fillym)|Gods and Generals]]* liorish Ron Maxwell, drama ard-skeealagh bentyn rish y chied daa vlein jeh Caggey Theayagh America. Ta filmyn elley goaill stiagh *[[The Object of My Affection]]*, *[[Autumn in New York (fillym)|Autumn in New York]]*, *[[White Oleander (fillym)|White Oleander]]*, *[[When Billie Beat Bobby]]*, as *[[Ready? OK!]]*.

T'ee er ny ghoaill ayrn 'syn episode "Strangers with Candice" jeh'n sitcom *[[Will and Grace]]* myr ben yeeragh ta flideragh marish Will. 'Syn arragh jeh'n vlein 2006, hoshee Rocha cloie 'sy sitcom giare-heiltagh *[[Teachers (straih hellveeish Americaanagh)|Teachers]]* liorish NBC. Ren ee cloie dy cuirreydagh ayns episode jeh'n straih *[[Law & Order: Special Victims Unit]]* myr Cindy Marino, naighteyr çhellveeish baggyrtagh. Chammah's shen, ren ee cloie ayns episode jeh'n straih *[[Bones (straih hellveeish)|Bones]]* myr moir dreih. Chloie Rocha karacteyr laue-lhee baghee jeh'n chiarroo vlein, Dr. Sydney Heron, ec Seattle Grace Hospital 'sy straih hellveeish ABC, *[[Grey's Anatomy]]*.

Ayns 2009, chloie Rocha marish e shenn aghteyr co-pharteeagh voish *Buffy the Vampire Slayer*, Emma Caulfield, 'sy fillym *[[Timer (fillym)|TiMER]]*. Chloie Rocha 'sy straih un-straihagh *[[Sherri]]* myr Summer, reiltagh Sherri as carrey eck fy yerrey.

Ayns 2016, va Rocha reiht myr Marcy Burns, karacteyr aafilleydagh er y sitcom *[[Man with a Plan (straih hellveeish)|Man with a Plan]]* liorish CBS. Ayns 2018, hie ee er n'yrjaghey myr karacteyr cadjin son y trass straih.

## Kianglaghyn magh
*

## Imraaghyn